Josip Rela

Josip V. Rela (1895 – 1966) ishte, mësues, Don Lush Gjergji: Arbëreshi që shpëtojë vegëzimin e traditës  Vizituar më 6.10.2016. poet, prozator dhe dramaturg i shquar nga Arbneshi i Zarës, Kroaci.Vlash Prendi:Josip Rela, si e vijoi në mërgim traditën shqiptare të dramaturgjisë Vizituar më 6.10.2016.

 Biografia 
Josip Rela lindi dhe u rrit ne fshatin Arbanas të Zarës në Kroaci. Në vendlindje kreu arsimin fillor dhe Shkollën normale të Zarës. fillimisht ishte mësues në ishullin Rab. Gjatë Luftës së Parë Botërore u angazhua për themelimin e shkollave shqipe në Vuthaj, Triesh, Priftën dhe Arzë (Malësi e Madhe). Më vonë ka punuar si mësues, drejtor shkolle dhe drejtor teatri në Zarë, dhe në vise tjera të Dalmacisë e Kroacisë.

 Krijimtaria 
Shkroi poezi, tregime dhe vepra dramatike (komedi dhe drama). Është autor i 16 dramave në gjuhën shqipe ndër të cilat “Nita” është më e njohura dhe është luajtur shpesh nga grupet teatrore në Kosovë. Gjithashtu kjo dramë është shumë e pëlqyer nga shumë lexues.  Ai merret si themelues i dramaturgjisë shqiptare në ish Jugosllavi. Në edicionin e revistës "Jeta e re", me 1952 u botua drama e tij e parë" Martesa". Kryevepra e tij, drama "Nita", pati edhe disa ribotime, në Prishtinë, në Tirane dhe, në botim dygjuhësh, arbërisht dhe kroatisht, në Zarë me 2014, si dhe u vendos në skena teatrore nga grupe amatore dhe profesioniste. 

 Veprat 
 "Kungulli (1953), 
 "Nita" (1954). 
 "Lunderza e Jozhës" (1962). 
 "Zani i fëmiut" (1963), 
 "Vjersha" (1964) 
 "Dila" (1965), 
 "Dy drama" (1965), 
 "Fisi i mallkuam" (1966), "
 "Tallaset e dybėjes" (1966), 
 "Sot tetë ditë" (1968).

Shih edhe
 Arbanasi

Referime

Kategoria:Lindje 1895
Kategoria:Vdekje 1966
Kategoria:Shqiptarë në Kroaci
Kategoria:Njerëz nga Zara
Kategoria:Shkrimtarë nga Zara